Document ID: /roh_data/filtered/fineweb-2-filterrobots_roh.jsonl.gz/17210

La davosa fin d’emna è la delegaziun svizra sentupada a Tavau. Quai per survegnir infurmaziuns davart il campiunadi mundial, per emprender d'enconuscher in l’auter ed era per laschar far fotografias.
La Svizra vegn represchentada a Sao Paulo da 40 mastergnants e mastergnantas, quai en 38 differentas clamadas.
Er in Grischun a Sao Paulo
Tranter las 40 persunas è era in Grischun, numnadamain Tizian Ulber da Lantsch. Il polimecanist da 21 onns fa part en la categoria CNC fresar. Sia gronda finamira al campiunadi mundial saja simplamain da dar tut. Sch’i tanschia perfin per ina medaglia, saja quai sensaziunal.